Efter Larsens tredje klubmesterskab i Holstebro Skakklub flyttede familien til Aalborg i 1950, da hans far ved [[kongelig resolution]] var blevet udnævnt til kontrollør ved Aalborg Postkontor.{{sfn|Løfberg|2014|p=83}} Larsen meldte sig ind i [[Aalborg Skakforening]], der var en de stærkeste klubber i [[provins]]en.{{sfn|Løfberg|2014|p=88}}{{efn|I byen blev flere turneringer arrangeret af [[Aalborg Skakring]], der var en sammenslutning af unionsspillere fra Dansk Skak Union og forbundsspillere fra [[Dansk Arbejder-Skakforbund]].{{sfn|Løfberg|2014|p=88}} Flere spillere var medlemmer af begge organisationer, men Larsen var kun unionsspiller.{{sfn|Løfberg|2014|p=88}}}} Han havde en række gode præstationer ved diverse turneringer i 1950,{{sfn|Løfberg|2014|pp=93-107}} herunder en sejr i 1. klasse i Aalborg Amtsturnering.{{sfn|Løfberg|2014|p=104}} I 1951 debuterede Larsen for klubbens A-hold ved en hovedkredskamp,{{sfn|Løfberg|2014|p=108}} og ved påsketurneringen i 1951, der blev afholdt i [[Odense]], rykkede han op i mesterklassen efter at have vundet sin gruppe i 1. klasse med maksimum.{{sfn|Løfberg|2014|pp=110-111}}
Sport